|  |  |
| --- | --- |
| Til høringsparterne på vedlagte høringsliste |  |

**Høring over udkast til bekendtgørelse om Trafik-, Bygge- og Boligstyrelsens opgaver og beføjelser samt klageadgang på boligområdet.**

Transport- og Boligministeriet sender hermed udkast til bekendtgørelse om Trafik-, Bygge- og Boligstyrelsens opgaver og beføjelser samt klageadgang på boligområdet i høring.  
  
De væsentligste ændringer er:

* Den juridiske del af lejelovsområdet er som helhed flyttet fra styrelsen til departementet.
* Byfornyelsesområdet er delt mellem styrelsen og departementet. Styrelsen varetager områdefornyelser og byfornyelsesforsøgene, samt udmelder årets landsbyfornyelsesramme. Ligeledes varetager styrelsen regnskaber og indberetning til BOSSINF.
* Ejerlejlighedsloven og andelsboligloven er ressortoverført fra Erhvervsstyrelsen til Transport- og Boligministeriet.
* Der er foretaget en opdatering af delegationen på det almene boligområde.

Høringsmaterialet, herunder indkommende høringssvar, vil blive gjort tilgængeligt på [www.høringsportalen.dk](http://www.høringsportalen.dk).

Transport- og Boligministeriet skal venligst bede om eventuelle bemærkninger **senest den 21. april 2020.**

Høringssvar bedes sendt til [trm@trm.dk](mailto:trm@trm.dk) med henvisning til 2020-1650.

Spørgsmål vedrørende høringen kan stilles til Malene Bønding Oelrich på mail [mbo@trm.dk](mailto:mbo@trm.dk) eller på telefon 23 47 10 87.

Med venlig hilsen

Malene Bønding Oelrich